**Informácia k revízii operačného programu Vzdelávanie**

Európska komisia (ďalej len „EK“) listom zo dňa 07. februára 2014 ohľadom automatického dekomitmentu OPV v zmysle článkov 93 a 97 Nariadenia Rady (ES) č. 1083/2006 zo dňa 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa ruší Nariadenie (ES) č. 1260/1999 oznámila Ministerstvu školstva, vedy, výskumu a športu SR (ďalej len „MŠVVaŠ SR“) ako Riadiacemu orgánu pre OPV výšku nevyčerpanej časti záväzku roku 2010 v sume 13 497 750,65 € za Cieľ Konvergencia a 211 350,42 € za Cieľ Regionálna konkurencieschopnosť a zamestnanosť a požiadala o odsúhlasenie uvedenej výšky resp. o stanovisko k jeho výške.

MŠVVaŠ SR s výškou krátenia záväzku navrhnutou zo strany EK súhlasilo a po schválení návrhu úpravy finančného plánu zo strany Ministerstva financií SR (Certifikačný orgán) listom zo dňa 08. apríla 2014 potvrdilo EK výšku nevyčerpanej časti záväzku roku 2010 v sume 13 497 750,65 € za Cieľ Konvergencia a 211 350,42 € za Cieľ Regionálna konkurencieschopnosť a zamestnanosť v súlade s článkom 93 Nariadenia Rady (ES) 1083/2006. Návrh úpravy finančného plánu bol na EK zároveň zaslaný cez systém SFC.

Vyjadrenie EK k navrhnutej úprave finančného plánu OPV zatiaľ nebolo MŠVVaŠ SR zaslané.

V zmysle článku 97 ods. 2 Nariadenia Rady (ES) 1083/2006 vykoná Európska komisia automatické zníženie záväzku do 30. septembra 2014.

Zmena sa týka výhradne textovej časti OPV (časť 6. Finančný plán OPV).

**Navrhovaná úprava finančného plánu je nasledovná:**

|  |  |  |  |
| --- | --- | --- | --- |
| **Opatrenie** | **ESF\*** | **Spolufinancovanie zo ŠR (vrátane ostatných verejných zdrojov)** | **Spolufinancovanie zo súkromných zdrojov (indikatívne)** |
| Opatrenie 1.1 |  |  |  |
| Opatrenie 1.2 | -3 473 102,00 | -612 900,00 | -58 532,00 |
| Opatrenie 2.1 | -5 000 000,00 | -882 353,00 | -181 928,00 |
| Opatrenie 2.2 | -4 484 739,00 | -791 424,00 | -163 180,00 |
| Opatrenie 3.1 |  |  |  |
| Opatrenie 3.2 |  |  |  |
| Opatrenie 4.1 |  |  |  |
| Opatrenie 4.2 | -202 896,00 | -35 805,00 | -3 787,00 |
| Opatrenie 4.3 | -8 454,00 | -1 492,00 | 0,00 |
| Opatrenie 5.1 | -513 379,00 | -90 596,00 | 0,00 |
| Opatrenie 5.2 | -26 531,00 | -4 682,00 | 0,00 |
| **Spolu** | **-13 709 101,00** | **-2 419 252,00** | **-407 427,00** |
| **Cieľ K** | -13 497 751,00 | -2 381 955,00 | -403 640,00 |
| **Cieľ RKaZ** | -211 350,00 | -37 297,00 | -3 787,00 |
| \* Vyčíslený dekomitment záväzku 2010 bol zaokrúhlený na celé EUR matematicky na oboch cieľoch OP | | | |
|  |  |  |  |
| Výška záväzku 2010 pred dekomitmentom (ESF): | | | **76 262 834,00** |
| Výška záväzku 2010 po dekomitmente (ESF): | | | **62 553 733,00** |
| Výška záväzkov 2007-2013 pred dekomitmentom (ESF) - platná od 17.12.2013: | | | **556 437 861,00** |
| Výška záväzkov 2007-2013 po dekomitmente (ESF) | | | **542 728 760,00** |
|  |  |  |  |
| |  | | --- | | **Poznámka k navrhovanej úprave FP** - v súvislosti s úpravou finančného plánu na základe automatického zníženia záväzku 2010 bola zároveň presunutá nevyčerpaná časť finančných prostriedkov medzi opatreniami na prioritnej osi 5. Z opatrenia 5.2 (TP MZ SR) vo výške ESF **152 512,29** EUR do opatrenia 5.1 (TP RO+ASFEU) v rámci záväzku 2013. | | | | | | | | |
|
|
|
|